གནད་དོན་དེ་དག་ལས་ལག་བསྟར་ཐུབ་པ་རྣམས་དགའ་པོའི་ངང་ནས་མགྱོགས་མྱུར་ལག་བསྟར་གནང་རྒྱུའི་ཁས་ལེན་གནང་བ་དང་།གནད་དོན་རིགས་གཅིག་དཔེར་ན་བྱང་ཐང་ས་ཁུལ་ནང་ཡར་རྒྱས་གཏོང་ཕྱོགས་དང་འབྲེལ་བའི་ལས་འཆར་རོགས་དངུལ་ཐེར་འབུམ་༤༦༣་༩༥གནང་བ་དེའི་སྐོར་གསལ་བཤད་གནང་སྐྱོང་ཡོང་བ་ཞུ་སྐབས།རྫོང་དཔོན་མཆོག་གིས་རྒྱ་གར་དབུས་གཞུང་ནང་སྲིད་ལས་ཁུངས་ཀྱི་དབུས་ངལ་སེལ་རོགས་སྐྱོབ་ཚན་པས་རོགས་དངུལ་གཏན་འབེབས་གནང་ཟིན་ཡང་ནང་སྲིད་ལས་ཁུངས་ཀྱི་ཟུང་དྲུང་མཆོག་གིས་བྱང་ཐང་ས་གནས་སུ་ཕེབས་ནས་རོགས་དངུལ་དེ་དག་ལས་གཞི་གང་དང་གང་གི་ཆེད་གཏོང་འཆར་ཡོད་པ་གསལ་རྟོགས་གནང་འདོད་གནང་བཞིན་ཡོད་པ་མ་ཟད།ལས་འཆར་ནང་གི་འཆར་གཞི་ཁག་གཅིག་རྒྱུན་གནས་ཐུབ་པ་ཞིག་མ་གཟིགས་པར་བརྟེན་དེར་འགྱུར་བ་བཏང་ཡོད་སྐོར་དང་།དབུས་ནས་རོགས་དངུལ་གཏན་འབེབས་ཟིན་པ་དེ་དག་རྫོང་ལས་ཁུངས་སུ་འབྱོར་མཚམས་ལས་གཞི་ལག་བསྟར་གནང་རྒྱུར་གྲ་སྒྲིག་ཨང་གསར་ཡོད་སྐོར་གསུངས།